alexandrainst/scandi-wiki huggingface dataset:
Grammia parthenice

Grammia parthenice  er en bjørnespinner (Arctiidae).

Utseende 
…

Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea. Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker. Mens høreorgan (Tympanalorgan) på siden av brystet (metathorax) er felles for gruppen Noctuoidea.

Levevis 
…
 
Grammia parthenice  tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Utbredelse 
Grammia parthenice finnes ikke i Norden.

Navnet 
Det latinske navnet Grammia betyr pennestrek, den med pennestrek.

Systematisk inndeling 

 sommerfugler (Lepidoptera)
 gruppe Apoditrysia 
 gruppe storsommerfugler
 gruppe / overfamilie Noctuoidea 
 familie bjørnespinnere (Arctiidae) 
 delgruppe Arctiinae 
 Grammia parthenice (W. Kirby, 1837)

Kilder 
 Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-toftsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2

Eksterne lenker 
 
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Norsk Entomologisk forening – for deg som vil lære mer om insekter.

Bjørnespinnere
Sommerfugler formelt beskrevet i 1837
Dyr formelt beskrevet av William Kirby
Songs from a Secret Garden

Songs from a Secret Garden er det første albumet fra gruppa Secret Garden. Det kom i 1995 etter at gruppa hadde vunnet Eurovision Song Contest med «Nocturne». Sangen var opprinnelig uten tekst, men for å være innenfor reglene, fikk komponisten Rolf Løvland forfatter Petter Skavlan til å skrive en tekst som Gunnhild Tvinnereim fremførte. Albumet solgte i tre millioner eksemplarer.

Sporliste

 «Atlantia»
 «Adagio»
 «Nocturne»
 «The Rap»
 «Sigma»
 «Song from a Secret Garden»
 «Heartstrings»
 «Chaconne»
 «Papillon»
 «Cantoluna»
 «Serenade to Spring»
 «Pastorale»
 «Ode to Simplicity» 

Plata ble siden utgitt på nytt med nytt cover og ny rekkefølge på sporene.

Sporliste

 «Nocturne»
 «Pastorale»
 «Songs from a Secret Garden»
 «Sigma»
 «Papillon»
 «Serenade to Spring»
 «Atlantia»
 «Heartstrings»
 «Adagio»
 «Rap»
 «Chaconne»
 «Cantoluna»
 «Ode to Simplicity»

Eksterne lenker   
 

Secret Garden-album
Debutalbum fra 1995
Bryn Senter

Bryn Senter er et kjøpesenter som ligger like ved E6/Ring 3 ved Høyenhall i Oslo. Senteret er tilgjengelig sørfra fra Ryenkrysset. Det har 42 butikker og 12 helseaktører i Helsebygget. Bryn senter har 800 gratis parkeringsplasser ute og inne i P-hus. Det ble oppført i 1992 og eies av Scala Eiendom, som også administrerer en rekke andre kjøpesentre.

Eksterne lenker 
 

Kjøpesentre i Oslo
Bydel Østensjø
Interoptik

Interoptik er en optikerkjede med 73 medlemsbutikker i Norge. Interoptik (Optikk Norge A/S) eies fra mai 2006 av Pearle Europe BV gjennom selskapet Synoptik (Danmark). Pearle Europe BV driver optikerkjeder med om lag 1 700 butikker i 12 land i Europa.

Norske detaljistselskaper
Josef Pilates

Joseph H. Pilates (født 9. desember 1883 i Mönchengladbach, død 9. oktober 1967 i New York City) var en opprinnelig tysk sportsutøver og som etter å ha utvandret til USA fant han opp og promoterte Pilatesmetoden for fysisk form og kondisjon.

Liv og virke 
Pilates ble født i Tyskland  av en far som var en kjent idrettsutøver av gresk opphav og en mor som drev på med alternativ eller naturmedisin. Som barn var han sykelig og led av astma, engelsk syke og giktfeber. Å trene seg opp sin fysiske styrke ble noe av en besettelse, og da han var 14 år var han skikket til posere for anatomiske studier. Pilates ble overbevist om at «moderne» livsstil var roten til dårlig helse. Han flyttet til England i 1912 og levde som profesjonell bokser, sirkusartist og lærer i selvforsvar på politiskoler, men ved utbruddet av den første verdenskrig ble han internert sammen med andre tyskere, blant annet på øya Man i Irskesjøen. I denne tiden utviklet han sitt treningsystem som har fått navn etter ham selv.

I 1926 emigrerte Pilates til USA, møtte sin framtidige hustru Clara på skipet over, og i New York opprettet paret et treningsstudio hvor de ledet og trenet elever til inn på 1960-tallet. Hans metode, som de først kalte for «kontrollogi», men som siden har fått hans navn, «Pilates», er basert på at sinnet skal kontrollere musklene. Øvelsene lærer å puste dypt for å styrke overkroppen og musklene for abdomen. Særlig dansere ble hengivne tilhengere av hans øvelser, blant annet George Balanchine og Martha Graham.

Joseph Pilates skrev flere bøker om sitt treningsystem og tilhørende filosofi, blant annet Your Health (1934) og Return to Life through Contrology (1945). Han døde i 1967 83 år gammel i New York.

Joseph Pilates omhandles i dokumentarfilmen A Movement of Movement (2013).

Referanser

Eksterne lenker 
 Die Geschichte des Joseph Hubertus Pilates (tysk)

Treningsteori
Tyske sportsutøvere
Personer fra Mönchengladbach
Fødsler i 1880
Dødsfall i 1967
Atomic

Atomic er en svensk-norsk jazzgruppe som ble startet i 1999. Bandet består av fem etablerte jazzmusikere, to fra Sverige og tre fra Norge. I 2001 ga de ut sitt første album Feet Music. De har vunnet Spellemannprisen i klassen jazz to ganger: under Spellemannprisen 2003 for Boom Boom og Spellemannprisen 2006 for Happy New Ears!. I tillegg var de nominert til Spellemannprisen 2013 for There's a Hole in the Mountain og til Spellemannprisen 2018 for Pet Variations.

Bandet er kjent som et energisk og bra liveband, og har turnert i flere deler av verden. De er blitt tildelt penger fra UDs reisestøtte til norske musikere og utøvere for konserter i utlandet to ganger. Første gang for turné i Europa og Japan i 2005 og andre gang for en turné som skal gjennomføres i USA i februar 2007. De har også gitt ut livealbumet Bikin Tapes med opptak fra konserter i 2004.

Medlemmer 
 Ingebrigt Håker Flaten: bass
 Håvard Wiik: piano
 Fredrik Ljungkvist: saksofon (tenor og baryton), klarinett
 Magnus Broo: trompet
 Hans Hulbækmo: trommer, perkusjon (2014-)

Tidligere medlemmer 
 Paal Nilssen-Love: trommer, perkusjon (-2014)

Diskografi 
 Feet Music (Jazzland Records, 2001)
 Boom Boom (Jazzland Records, 2003)
 Nuclear Assembly Hall (Okka Disk, 2004) med School Days
 Bikini Tapes (Jazzland Records, 2005) livealbum
 Happy New Ears! (Jazzland Records, 2006)
 Retrograde (Jazzland, 2008)
 Distil (Okka Disk, 2008) med School Days
 Theater Tilters Vol 1 (Jazzland, 2010)
 Theater Tilters Vol 2 (Jazzland, 2010)
 Here Comes Everybody (Jazzland, 2011)
 There's a Hole in the Mountain (Jazzland, 2013)
 Lucidity (Jazzland, 2015)
 Six Easy Pieces (Odin, 2017)
 Pet variations (Odin, 2018)

Referanser 

Norske jazzgrupper
Vinnere av Spellemannprisen
Band etablert i 1999
Veolia Environnement

Veolia Environnement S.A. er et fransk industrikonsern grunnlagt i 1853 som Compagnie Générale des Eaux. Mellom 2000 og 2003 var selskapet kjent som Vivendi Environnement, etter at det ble skilt ut fra Vivendi-konglomeratet.

Selskapet har i dag sin hovedvirksomhet innen vannforsyning, avfallshåndtering, energi og transport.

Eksterne lenker
 

Franske selskaper
Etableringer i 1853
Majorstuen (band)

Majorstuen er et norsk folkemusikkensemble etablert i 2000. Majorstuen består av fem felespillere fra forskjellige deler av landet. I tillegg til at alle spiller fele, spiller enkelte av medlemmene cello, bratsj og oktavfele. Bandet spiller tradisjonell og egenkomponert musikk med utgangspunkt i den norske folkemusikken og tilfører nyere rytmiske og riffbaserte element.

Ensemblet har gitt ut seks studioalbum og et konsertalbum. De fikk Spellemannprisen 2003 i klassen folkemusikk/gammaldans for debutalbumet Majorstuen og ble nominert i samme klasse for Juledrøm foran Spellemannprisen 2006. Ensemblet ble kåret til Årets folkemusikere 2005 av Rikskonsertene som de første vinnerne i et nystartet INTRO-folk, et lanseringsprogram for unge lovende folkemusikere. De fikk dessuten Hilmar Alexandersens Musikkpris samme år.

Majorstuen har spilt på en rekke festivaler i Norge og utlandet, og ellers spilt konserter i land som Canada, Aserbajdsjan, Israel, Frankrike, Slovenia, Storbritannia, Tsjekkia, Mexico og Danmark.

Medlemmer 
 Jorun Marie Kvernberg: fele
 Synnøve S. Bjørset: fele
 Anders Löfberg: fele, cello
 Tove Hagen: fele, cello (tidligere Tove Dalbakk)
 Bjørn Kåre Odde: fele, bratsj

Tidligere medlemmer 
 Gjermund Larsen: fele, oktavfele, (bratsj, cello)
 Ragnhild Furebotten: fele
 Andreas Ljones: fele, oktavfele, bratsj

Eget platemerke 
Majorstuen Fiddlers Company (MFC) er Majorstuens platemerke som ble etablert i 2004 i forbindelse med utgivelsen av gruppas andre CD-innspilling, Jorun jogga. Plateselskapet har siden stått bak gruppens utgivelser Juledrøm,  Skir, Live in Concert, Kvitre og Skrible.  Gruppa Majorstuens firma har også samme navn, Majorstuen Fiddlers Company AS.

Audun Strype var lydtekniker på CD-en Jorun jogga, og Jan Erik Kongshaug og Peer Espen Ursfjord fra Rainbow Studio var lydteknikere på CD-ene Juledrøm og Skir. På Majorstuen – Live in Concert gjorde Herman Kvelprud opptakene mens Tor Magne Hallibakken miksa og mastra. På Kvitre og Skrible var opptak miks og mastring gjort av Tor-Magne Hallibakken. Einar Olav Larsen var produsent på de fem siste platene, mens Trond Kverno var produsent på Jorun jogga samt debutplata.

Diskografi 
 Majorstuen (2L, 2002)
 Jorun jogga (Majorstuen Fiddlers Company, 2004)
 Juledrøm (Majorstuen Fiddlers Company, 2006)
 Skir (Majorstuen Fiddlers Company, 2010)
 Les Boréales compilation (Buda Musique, 2012) – samlealbum
 Live in Concert (Majorstuen Fiddlers Company, 2012) – konsertalbum
 Kvitre (Majorstuen Fiddlers Company, 2015)
 Skrible (Majorstuen Fiddlers Company, 2018)
Jubel (Majorstuen Fiddlers Company, 2020)

Referanser

Eksterne lenker 
 
 Facebookside

Norske folkemusikkgrupper
Vinnere av Spellemannprisen
Scandinavia

Denne artikkelen omhandler et danseband. For det geografiske området, se Skandinavia.

Scandinavia var et norsk danseband etablert i august 1988 etter en idé av Plateselskapet Mariann og Steinar Storm Kristiansen. Fire av bandets medlemmer kom fra orkesteret Katho som ble oppløst da bandets vokalist Tore Halvorsen begynte i Ole Ivars. De fikk med seg to medlemmer fra Torry Enghs og January og startet Scandinavia.

Besetningen i bandet har vært den samme siden starten med unntak av vokalistplassen som har vært besatt av fire forskjellige personer. Mest kjent er Rune Rudberg som har vært innom bandet to ganger, og måtte forlate bandet i 2005 da det ble avslørt at han hadde brukt GHB og kokain. Bandet ble oppløst i januar 2009.Scandinavia har gitt ut 13 studioalbum og et livealbum fra en konsert gjort i Hollywood Palladium i Los Angeles foran et norsk publikum. Albumet fikk navnet De aller beste «live» og ga bandet Spellemannprisen 2001 i klassen danseorkester. De vant også Spellemannprisen 2006 i samme klasse for albumet Alle mann til pumpene.

I tillegg til å spille til dans rundt om i Norge, har bandet også hatt flere spillejobber i Danmark, Sverige  Finland og USA.

Bandet ble oppløst 14. mars 2009

 etter blant annet misnøye med flere useriøse konsertarrangører.

Besetning 
 Eirik Johansen: vokalist og gitar (1997–2004) (2005–2009)
 Pål Fuglseth Tautra: bass og vokal
 Finn Jacobsen: gitar og vokal
 Ronny Jakobsen: trommer og vokal
 Bjørn O. Jensen: saksofoner og vokal
 Steinar Storm Kristiansen: keyboards og vokal

Tidligere medlemmer 
 Terje Mårstad: vokal (1988–1990)
 Rune Rudberg: vokal (1990–1994) (1996–1997) (2004–2005)
 Kjetil Nordfjeld: vokal (1994–1996)

Diskografi  
 Scandinavia (Mariann, 1988)
 Scandinavia 2 (Mariann, 1990)
 På oppfordring (Mariann, 1991)
 Scandinavia 3 (Mariann, 1992)
 Scandinavia 4 (CNR Records, 1993)
 Julefest med Scandinavia (CNR Records, 1994)
 Scandinavia 5 (CNR Records, 1994)
 Sammen igjen (Norske Gram, 1996)
 En plass i mitt hjerte (Norske Gram, 1997)
 Christmas Songs (Norske Gram, 1998)
 Gode venner (United Music, 2000)
 De aller beste «live» (United Music, 2001) konsertplate
 Tänd ett ljus i fönstret (Scranta, 2004) 
 Alle mann til pumpene (Tylden, 2006)
 Fly (Morning Light Records, 2007)
 Best of Scandinavia (Morning Light Records, 2008) samleplate

Referanser

Eksterne lenker 
 
  Biografi fra Norsk pop- og rockleksikon

Band etablert i 1988
Norske danseband
Deltakere i Melodi Grand Prix
Vinnere av Spellemannprisen
Ledsager (begrep i veitrafikkloven)

Med ledsager i den norske vegtrafikklovens forstand menes det en person som bistår en annen i føreropplæring når det gjelder motorvogn. Ledsageren er da med i bilen; eller han eller hun er innen rimelig synsvidde (da med påbudt, toveis radiokommunikasjon) av en som skal lære å kjøre moped eller lett motorsykkel. En ledsager bistår altså en som skal lære å føre motorvogn under mengdetrening. 

En ledsager har ikke lov til å ta betaling; bare en trafikklærer (kjørelærer) kan drive kjøreopplæring mot vederlag.

En ledsager i personbil under opptrening av kjøreferdigheter skal sitte i høyre forsete, og bistå den som skal lære å kjøre med råd og vink. I sjeldne tilfeller kan det også hende at ledsageren må gripe inn, for å avverge direkte fare. Dersom man velger omgivelser (gater og veier med tilhørende trafikkbilde) som er i samsvar med ferdighetsnivået til den som skal lære, skal inngripen normalt ikke være nødvendig.

For å være ledsager, må man ha fylt 25 år. Videre må man ha gyldig førerrett for vedkommende motorvogngruppe. Slik førerrett må man ha hatt uavbrutt i minst 5 år.

Se også
Vegtrafikkloven

Eksterne lenker 
 Vegtrafikkloven § 26. Øvingskjøring

Trafikkopplæring
Athos

Athos (gresk: Όρος Άθως) er et fjell og en halvøy i Makedonia i det nordlige Hellas kalt Άγιον Όρος (Agion Oros, «hellig fjell»). I klassisk tid ble halvøya kalt Ακτή (Akte). Politisk er den kjent i Hellas som den autonome klosterstaten til det hellige fjell. Stedet er oppført på listen over verdensarv og er hjemmet til 20 ortodokse klostre som utgjør en autonom teokratisk stat innenfor republikken Hellas. Åndelig ligger Athos direkte under lovgivningen til det økumeniske patriarkatet i Konstantinopel.

Halvøya er den østligste «foten» av den større Khalkidiki–halvøya. Athos strekker seg 60 km ut i Egeerhavet med en bredde på mellom syv og tolv kilometer og dekker et område på rundt 390 km². Fjellet Athos og dets bratte sider med tett skog reiser seg til 2033 moh. Farvannet rundt enden av halvøya kan være farlig.

Selv om halvøya er forbundet med fastlandet kan den bare nås med båt. Antallet besøkende er begrenset og alle må få en spesialtillatelse før de ankommer til Athos. Bare menn slippes inn i området og ortodokse kristne blir prioritert. Der er religiøse vakter som ikke er munker som assisterer munkene. Alle andre som ikke er munker er påkrevd å leve i halvøyas hovedstad, Karyes. Dagens befolkning er rundt 2250 innbyggere.

En spesiell tradisjon på Athos er at barn og kvinner og alle husdyr av hunkjønn, bortsett fra katter, ikke har adgang til området.

Helgenen Pajisij Velitsjkovskij levde som munk i klosteret i Athos, og var en sentral skikkelse i den ortodokse kirken.

Referanser

Eksterne lenker 
 

Hellas' geografi
Ortodoks kristendom
Autonome regioner
Martina Ertl-Renz

Martina Ertl-Renz (født 12. september 1973 in Bad Tölz, Bayern) er en tidligere tysk alpinist.

Allerede som 18-åring vant Martina Ertl to medaljer under junior-VM i Hemsedal, sølv i storslalåm og bronse i kombinasjonen.

Meritter 
 Sølv i storslalåm under OL 1994 på Lillehammer
 Sølv i kombinasjonen under OL 1998 i Nagano
 Bronse i kombinasjonen under OL 2002 i Salt Lake City
 Bronse i storslalåm under VM 1993 i Morioka
 Bronse i storslalåm under VM 1996 in Sierra Nevada
 Gull i kombinasjonen under VM 2001 i St. Anton
 Gull i lagøvelsen under VM 2005 i Bormio

To ganger har hun vunnet storslalåmdelen av verdenscupen i storslalåm sammenlagt. I tillegg kommer 14 enkeltseire i verdenscuprenn (2 i super-G, 10 i storslalåm og 2 i slalåm).

Pallplasseringer i verdenscupen

Referanser

Eksterne lenker 
 
 Hjemmesiden til Martina Ertl-Renz

Tyske alpinister
Verdensmestere i alpint
Olympiske sølvmedaljevinnere for Tyskland
Olympiske bronsemedaljevinnere for Tyskland
Deltakere for Tyskland under Vinter-OL 1992
Alpinister under Vinter-OL 1992
Medaljevinnere under Vinter-OL 1994
Deltakere for Tyskland under Vinter-OL 1994
Alpinister under Vinter-OL 1994
Medaljevinnere under Vinter-OL 1998
Deltakere for Tyskland under Vinter-OL 1998
Alpinister under Vinter-OL 1998
Medaljevinnere under Vinter-OL 2002
Deltakere for Tyskland under Vinter-OL 2002
Alpinister under Vinter-OL 2002
Deltakere for Tyskland under Vinter-OL 2006
Alpinister under Vinter-OL 2006
Olympiske medaljevinnere i alpint
Tyske mestere i alpint
Deltakere under VM i alpint 1993
Deltakere under VM i alpint 1996
Deltakere under VM i alpint 2001
Deltakere under VM i alpint 2005
Personer fra Bad Tölz
Andreas Ulland Andersen

Andreas Ulland Andersen (født 6. mai 1989 i Haugesund) er en norsk fotballtrener og tidligere fotballspiller.

Han har tidligere spilt for Sportsklubben Vard Haugesund og gikk til Viking FK foran 2007-sesongen. Han har også spilt for Randaberg Idrettslag på lån fra Viking høsten 2011. Etter 2011-sesongen signerte han en ettårskontrakt med Sandnes Ulf. Han var også utlånt til Sandnes fra Viking i 2010-sesongen.

Den 29. april 2008, under en G-19 landskamp mot Bulgaria, slo han ned en motspiller og ble utvist. Dette resulterte i at Norge mistet ledelsen i Fair Play-rankingen og en friplass i UEFA-cupen.

Ulland Andersen hadde en god start på 2008-sesongen, men så punkterte den ene lungen hans 11. august. Dette resulterte i at Ulland Andersen ble liggende på sykehus både i Finland og i Stavanger. Etter omfattende operasjoner ble han etterhvert friskmeldt.

4. oktober 2018 signerte Andersen trenerkontrakt for  sammen med Mikael Hindal.

Referanser

Eksterne lenker 
 

Norske fotballspillere
Norske fotballtrenere
Fotballspillere for SK Vard Haugesund
Fotballspillere for Viking FK
Fotballspillere for Sandnes Ulf
Fotballspillere for Bryne FK
Fotballspillere for Randaberg IL
Fotballspillere for Avaldsnes‎
Personer fra Haugesund kommune
Vesthordland prosti

Vesthordland prosti  er et tjenestedistrikt i Bjørgvin bispedømme i Den norske kirke.

Prostiet omfatter kommunene Askøy, Fjell, Sund og Øygarden.

Prosten har sete i Straume. Fjell kirke er prostikirke.
						
Prostiet er inndelt i sogn, som er den minste og grunnleggende enheten i Den Norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet.						
De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.

Sogn og kirker i Vesthordland prosti	
Øygarden kommune:
 Fjell prostisogn
 Landro kirke
 Fjell kirke
 Blomvåg sogn
 Blomvåg kirke
 Foldnes sogn
 Foldnes kirke
 Hjelme sogn
 Hjelme kirke
 Hjelme gamle kirke
 Sund sogn
 Kausland kirke
 Sund kirkeAskøy kommune:
 Ask sogn
 Ask kirke
 Erdal sogn
 Erdal kirke
 Herdla sogn
 Herdla kirke
 Strusshamn sogn
 Strusshamn kirke
 Tveit sogn
 Tveit kirke

Referanser

Eksterne lenker 
 Prosti, fellesråd og sokn i Bjørgvin – frå 1. januar 2020
 Vesthordland prosti på Kirken.no

Prostier i Bjørgvin bispedømme
Religion i Vestland
World Methodist Council

World Methodist Council ble stiftet i år 1881, og er en samling av Metodistkirker verden rundt som bekjenner seg til John Wesleys lære.

Det største kirkesamfunnet innenfor samlingen er United Methodist Church, hvor blant annet skandinaviske metodistkirker tilhører. African Methodist Episcopal Church er en annen stor gruppering som hovedsakelig bare opererer i Amerikas forente stater.

Rådet har forsamlingssteder i Lake Junaluska i Nord-Carolina og i Genève i Sveits.

Rådet omfatter flere komiteer som tar seg av lærespørsmål, sosialt arbeid, ungdomsarbeid og annet.

Eksterne lenker 
 World Methodist Council
 World Methodist Evangelism
 World Methodist Evangelism Institute
 World Methodist Peace Award

Metodisme
Serubabel

Serubabel (hebraisk: זְרֻבָּבֶל moderne: Zrubbavel tiberisk: Zərubbāḇél; gresk: Ζοροβαβέλ, Zorovavel; latin: Zorobabel) var ifølge Bibelen sønnesønn av Jojakin, som hadde vært konge i Juda, men ble bortført til Babylon før rikets fall. Serubabel ble stattholder etter hjemkomsten og spilte en viktig rolle i gjenoppbyggelsen av Jerusalem og Tempelet. Han ble  stamfar til Josef, Jesu fosterfar.

Hvorvidt han virkelig hadde vært leder for dem som først vendte tilbake fra Babylon er uvisst, ettersom den fortegnelse over de hjemvendte som finnes i Esra 2 og i Nehemja 7 av flere forskere betraktes som gjeldende for en senere tid. 

På profetene Haggais og Sakarjas tid (520) sto i alle fall Serubabel med ypperstepresten Josua i spissen for jødene i Jerusalem. Serubabel var ds persernes stattholder over den jødiske kolonien (Haggai 1,1), og såvel Haggai som Sakarja utpekte ham til og med som den kommende Messias (Haggai 2,21-24, Sakarjas 6,9 ff.). Hvor lenge Serubabel innehadde sin stilling som jødenes verdslige overhode, vet man ikke, ettersom han etter denne tid forsvant ut av historien.

Eksterne lenker 
 
 
 Easton's Bible Dictionary: Zerubbabel 
 Loeb Family Tree: Zerubbabel 

Bibelske personer
Cytologi

Cytologi, eller cellelære, er et eget fag innen biologiske fag som omfatter læren om studier av celler, deres struktur og funksjonalitet.

Cytologiske prøver
Den vanligste cytologiske prøven er avskrap fra livmorhalsen som taes enten på grunn av underlivsplager, eller som del av det offentlige screeningprogrammet. Denne prøven kan vise forandringer på grunn av livmorhalskreft eller den kan avsløre forandringer som kan utvikle seg til slik kreft. Det er vanlig å bruke en trepinne eller en børste som gnies mot overflaten av livmorhalsen der slimhinnen går over fra å bestå av flate celler i skjeden, til slimhinnen som i livmoren er mykere og løsere. Det er i overgangen mellom disse typene slimhinne den vanlige livmorhalskreften dannes.

Det er også mulig å sentrifugere væsker for å studere celler fra urin, ascites,(væske fra bukhulen), pleuravæske (væske fra lungehulene), cerebrospinalvæske (væske mellom hjernehinnene) og så videre.

Ved undersøkelse av kuler som kan være kreft kan det være aktuelt å ta "punksjonscytologisk prøve", det vil si at en nål/sprøytespiss stikkes inn i kulen. Enkelte ganger er det nødvendig med undertrykk, men oftest er det tilstrekkelig kun å skyve sprøytespissen med raske bevegelser i kulen. Materialet sprøytes så ut på ut på en glassplate / objektglass. Når dette er farget studeres cellene under mikroskop, gjerne av en spesialist i patologi.

Ved cytologisk undersøkelse kan det bestemmes forskjellige typer celler etter hvor de kommer fra, og det kan sees tegn på betennelse eller kreftforandringer.

Patologi
Cellebiologi